wickkiey/tamil-wikipedia-chunked huggingface dataset:
# நீண்ட பயணம் (புதினம்)

**நீண்ட பயணம்** செ. கணேசலிங்கனின் முதல் புதினமாகும். இது ஈழத்து புதினங்களில் சிறப்பான இடத்தைப் பெற்றுள்ளது. இதன் முதற் பதிப்பு 1965 ல் சென்னையில் வெளியிடப்பட்டுள்ளது. இவர் இரண்டாவதாக எழுதிய புதினம் சடங்கு (1966). மூன்றாவதாக எழுதிய புதினம் செவ்வானம்(1967). இம்மூன்று புதினங்களும் ஒரே குழுவைச் சேர்ந்த (Trilogy) ஒரே பிராந்தியத்தை, யாழ்ப்பாணத்தைக் கதைக் களமாகக் கொண்ட நாவல்கள் என்றும் நிலமானிய அமைப்பில் இருந்து முதலாளித்துவ அமைப்புக்கு மாறும் சமுதாயத்தைச் சித்தரிக்கின்ற புதினங்களாக உள்ளன என்றும் க. கைலாசபதி குறிப்பிடுகிறார். இது வரை வெளிவந்துள்ள தலை சிறந்த பத்து நாவல்களின் பட்டியலிலே நீண்டபயணம், செவ்வானம் ஆகிய நாவல்கள் முதலிடத்தைப் பிடிக்க வல்லன என்று நா. சுப்பிரமணியம் ஈழத்து தமிழ் நாவல் இலக்கியம் என்ற நூலில் குறிப்பிடுகிறார். கணேசலிங்கனின் நீண்டபயணம் ‘ மார்க்சிய நோக்குடைய சாதிப்பிரச்சனையைக் கூர்மைப்படுத்துகின்றது’ என்றும் ‘ ஒப்பீட்டு ரீதியில் யதார்த்த பாங்கு, பேச்சு மொழி, பாத்திர வார்ப்பு முதலான அம்சங்களில் சிறந்து விளங்குகிறது’ என்றும் செ. யோக ராசா கூறுகிறார். இலங்கை அரசாங்கத்தின் 1966 ம் ஆண்டிற்கான சாகித்திய அக்கடமி விருதை நீண்ட பயணம் பெற்றுள்ளதாக லறீனா ஏ ஹக் என்பார் குறிப்பிடுகின்றார்
# நீண்ட பயணம் (புதினம்)

## கதையமைப்பு

இப்புதினத்தின் முதன்மைப் பாத்திரம் பள்ளர் வகுப்பைச் சார்ந்த செல்லத்துரையன் என்ற இளைஞனின் பாத்திரமே. கல்வியறிவு மறுக்கப்பட்டு தென்னை மரத்தில் இருந்து கள் இறக்கி அதை விற்றுப்பிழைப்பதே இவனது தொழில்.குரும்பையூர் அரசமரத்தடி எட்டாம் நாள் திருவிழாவில் நடக்கும் கூத்தை காண வந்த போது நிகழ்ந்த ஒரு நிகழ்வு இக்கதையில் முக்கிய இடத்தைப்பெருகிறது. இராமனின் மகன் நல்லான் என்ற இளைஞன் தூக்கத்தில் பஞ்சமர்களை பிரிக்கும் கயிரைத்தாண்டி வெள்ளாளப் பெண்கள் பகுதிக்கு தூக்கக் கலக்கத்தில் சென்று விடுவது வெள்ளாள இளைஞர்களை வெறியேற்றி விடுகிறது. நல்லான் நையப்புடைக்கப்படுகிறான். இதைத் தடுக்க முயன்ற செல்லத்துரையனும் தாக்கப்படுகிறான். “பள்ளருக்கு கட்டிற கயிரெல்லாம் அறுத்தெறிவன்” என்ற செல்லத்துரையனின் சொற்கள் வெள்ளாளர்களின் கடும் எதிர்ப்புக்கு அவனை ஆளாக்கின. நையப்புடைக்கப்பட்ட நல்லான் பக்கத்து ஊர் அரசாங்க மருத்துவ மனைக்கு கொண்டுபோய் சிகிச்சை அளித்தால் பிழைத்திருப்பான். ஆனால் விதானையார் வல்லிபுரம் நல்லானின் அப்பா ராமனுக்கு அனுமதி கொடுக்கவில்லை. சிகிச்சை ஏதுமின்றி நல்லான் இறக்கிறான். இந்த அநீதியை எதிர்த்து செல்லத்துரையன் பறையர் வகுப்பைச்சார்ந்த மாதவன் என்பானுடன் இணந்து போராடுகிறான். கடைசியில் பெரிய தண்டனை ஏதுமின்றி வெள்ளாளர்கள் தப்பி விடுகின்றனர். மாதவன் செல்லத்துரையன் ஆகிய இருவரின் இக்கூட்டு முயற்சி பின்னர் ஊர் பஞ்சாத்து தேர்தலில் போட்டியிடப்பயன் படுகிறது. செல்லத்துரையன் பஞ்சாயத்துத் தேர்தலில் போட்டியிடுகிறான்..
# நீண்ட பயணம் (புதினம்)

## இப்புதினத்தின் முக்கிய பெண் பாத்திரங்கள்

செல்லத்துரையனின் மீது காதல் உணர்வுடன் அக்கரை காட்டுபவர்கள் மூன்று பெண்கள். பக்கத்து வீட்டில் உள்ள கற்பகம் அவனிடம் அன்புடன் பழகுகிறாள். ஒருமுறை அவள் சேமித்த ரூபாய் பத்தைக்கொடுத்து அவளுக்கு கம்மல் ஒன்று வாங்கி வரச் சொல்கிறாள். செல்லத்துரையனும் யாழ்ப்பாணத்தில் ஒரு அழகான கம்மல் வாங்கி வந்து கொடுக்கிறான். அதை அணிந்துகொண்டு அனைவரிடமும் காட்டிப் பெருமைப்படுகிறாள். அடுத்து அவன் மீது தணியாத அன்பும் அக்கரையும் கொண்டது செம்பாட்டு பள்ளர் வகுப்ப்பைச் சேர்ந்த வள்ளி. ஆரம்பத்தில் இருந்தே வள்ளியின் மேல் தான் செல்லத்துரையனுக்கு தனிக்கவனம் இருந்து வருகிறது. மூன்ற்வதாக செல்லத்துரையன் மீது தனிக்கவனம் செலுத்துவது சீனிவாசகம் என்ற வெள்ளாளரின் மூத்த பெண் சரஸ்வதி. சீனிவாசகம் அவர் வீட்டு தென்னை மரத்தில் செல்லத்துரையன் கள் இறக்குவதற்கு அனுமதி அளிக்கிறார். ஆதோடு அவருக்கு வேண்டிய கள்ளை தினமும் அவனிடம் இருந்து விலைக்கு பெற்று அருந்துவதை வழக்கமாகக் கொண்டுள்ளார். மற்ற வெள்ளாளர்களெல்லாம் செல்லத்துரையனை வெறுத்தாலும் சரஸ்வதி மட்டும் அவனுடன் பரிவுடன் பேசி அவளுக்கு அவன் மீதுள்ள அக்கரையை உணர்த்துவாள்.
# நீண்ட பயணம் (புதினம்)

## சாதியம்

இந்த புதினம் யாழ்ப்பாணத்தைச் சேர்ந்த குரும்பையூர் என்ற கற்பனைக் கிராமத்தைக் களமாக கொண்டு விளங்குகிறது.இந்தியாவில் ஆரியர்களால் அறிமுகப்படுத்தப்பட்ட சாதியம் மேல்சாதி, கீழ் சாதி வேறுபாடுகள் வலிமை குன்றி இருந்த போது புலம் பெயர்ந்த யாழ்ப்பாணத் தமிழர்கள் மத்தியிலே கொடுமை மிகுந்து 20ம் நூற்றாண்டின் இடைக்காலத்தில் காணப்பட்டது. தென் இந்தியாவில் இருந்து குடியேறியுள்ள வெள்ளாள வகுப்பினருக்கும் அங்கிருந்தே வந்துள்ள பளளர், பறையர் வகுப்பினருக்கும் நடக்கும் வர்க்கப் போரே இதன் கதையின் கருப்பொருளாக அமைகின்றது. உயர்சாதி வெள்ளாளர்களை, பஞ்சமர்களான பள்ளர்களும், பறையர்களும் ஒரு அணியில் இருந்து தங்களின் சுயமரியாதைக்காகவும் மேல் சாதிக்காரர்களின் அடக்கு முறையில் இருந்து தப்பவும் போராடும் சூழலை இந்த புனிதத்தில் காணலாம்.
# நீண்ட பயணம் (புதினம்)

## சாதிக்குள் சாதி

சாதிய வேறுபாட்டை சித்தரிக்கும் இந்நூலில் சாதிக்குள் சாதி வேறுபாடு பார்க்கும் நிலை இப்புதினத்தில் காணப்படுகிறது. கதாநாயகனான செல்லத்துரையன் வள்ளியை மணம் முடிக்க விரும்புகிறான். ஆனால்அதற்கு அவன் தந்தை கதிரன் எதிர்ப்பு தெரிவிக்கிறான். அதே சமயம் செல்லத்துரையன் கற்பகத்தை மணமுடிக்க சம்மதம் தெரிவிக்கிறான். வள்ளி செம்பாட்டு பள்ளர் வகுப்பைச் சேர்ந்தவள் என்பதால் குமரன் அவளை மறுமகளாக ஏற்றுக்கொள்ள தங்குகிறான். குரும்பையூர் பள்ளர்கள் செம்பாட்டு பள்ளர்களையும், வேதக்கார பள்ளர்களையும் குறைவாகவே மதிப்பிடுகின்றனர். அற்றும் சீனிவாசகத்தின் இளையமகள் மகேஸ்வரி பஞ்சலிங்கத்துடன் ஓடிவிடுகிறாள். அவர்கள் திருமணத்தை ஏஅற்க சீனிவாசகம் மறுப்பத்ற்கு காரணம் சாதிக்குள் சாதி பார்க்கும் அவரது இயல்பால் தான்.
# நீண்ட பயணம் (புதினம்)

## நீண்டபயணத்தில் யதார்த்தம்

கதாநாயகனான செல்லத்துரையன் மரம் ஏறிக் கள் இறக்கும் தொழிலைக் கொண்டவன். அவனிடம் அவனது தங்கை அன்னம் அவன் கதையில் முதன் முதலாக வரும்போது அன்றைய வேலையை துவக்குவதற்கு, அதாவது மரம் ஏறிக் கள் இறக்குவதற்கு தயாராகின்றான். அப்பொழுது அவனிடம் அவனது தங்கை அவன் தொழிலுக்கு தேவையான உபகரணங்களான மூன்றனைக் கொடுக்கிறாள். அவை ஏறுபட்டி, இயனக்கூடு, தளநார். பின்னர் அவனைப் பார்த்துக் கேட்கிறாள்.  
: "முட்டி வேணுமாண்ணை?"  
: "வேண்டாம், அங்கை கிடக்கு"  
: செல்லத்துரையன் பதில் சொல்லிக்கொண்டே இயனக்கூடும் ஏறுபட்டி தள நாரும் கையிலே ஆட ஒழுங்கையை நோக்கி நடந்தான்.  
மேற்கண்ட உரையாடல் செல்லத்துரையனையும் அவன் தங்கை அன்னத்தையும் நம் கண்முன் கொண்டுவந்து விடுகின்றது. கடைசியாக உள்ள ஆசிரியரின் குரல் நம்மை யாழ்ப்பாணத்துக்கே அழைத்துச் செல்கிறது. இது போன்ற பகுதிகள் நீண்டபயணத்தில் நிறைய இருக்கின்றன. இதனால் தான் இந்நூலுக்கு முன்னுரை வழங்கிய அகிலன் நூலைப்பற்றி கீழ்க்கண்டவாறு குறிப்பிடுகிறார்.  
: "இது ஒரு யாழ்ப்பாணத்துத் தமிழ் நாவல். யாழ்ப்பாணத்துப் பனைவடலி, வள்ளிக்கிழங்கு, அதன் காற்று, மண் வளம், இவ்வளவும் இதில் நிறைந்திருக்கிகின்றன.தாழ்த்தப்பட்ட மக்கள் தங்கள் பெருமைகள், சிறுமைகள், ஆசைகள், நிராசைகள், துன்பங்கள், போராட்டங்கள், சாதிக்கட்டுப்பாடுகள் இவற்றோடு இதில் உலவுகிறார்கள். அவர்கள் யாழ்ப்பாணத்து மக்களாக இருப்பதால், யாழ்ப்பாணத்துத் தமிழிலேயே இயற்கையாகப் பேசுகிறார்கள். இதைப் படிக்கும் போது நம்மை இதன் ஆசிரியர் யாழ்ப்பாணத்துக்கே அழைத்துச்சென்று அதன் குடிசைகள் நிறைந்த பகுதிகளில் விட்டு விடுகிறார்."
# நாலம்பலம்

**நாலம்பலம்** என்பது கேரள மாநிலத்தில் உள்ள நான்கு கோயில்களைக் குறிக்கும் சொல். இராமர், பரதன், இலட்சுமணன் மற்றும் சத்துருக்கனன் ஆகிய நான்கு சகோதரர்களுக்கும் கேரளத்தில் தனித் தனிக் கோயில்கள் உள்ளன. இந்தக் கோயில்கள் ஒட்டு மொத்தமாக நாலம்பலம் (நான்கு+அம்பலம், அம்பலம்=கோயில்) என்று அழைக்கப்படுகின்றன.
# நாலம்பலம்

## நாலம்பல யாத்திரை

புனித யாத்திரையாக இந்த நான்கு கோயில்களுக்கும் செல்வது நாலம்பல யாத்திரை என்றழைக்கப்படுகிறது.  
திருப்பிரையாரில் உள்ள இராமர் கோயிலில் தொடங்கி பாயம்மல் என்ற இடத்தில் உள்ள சத்துருக்கனன் கோயிலில் ஒரே நாளில் முடிவடையும் வகையில் இந்த யாத்திரை மேற்கொள்ளப்படுகிறது. மலையாள நாட்காட்டியின் படி கர்க்கிடக மாதம் இந்த நான்கு இராம சகோதர கோயில்களுக்கும் செல்வது வெகுச் சிறப்பானது என நம்பப்படுகிறது.  
இராமர் கோயில் திருப்பிரையாரிலும், பரதன் கோயில் இரிஞ்சாலக்குடாவிலும், இலட்சுமணன் கோயில் எர்ணாகுளம் மாவட்டத்தில் உள்ள மூழிகுளத்திலும், சத்துருக்கனன் கோயில் பாயம்மல் என்ற இடத்திலும் அமைந்துள்ளன.  
திருப்பிரையார் குருவாயூரில் இருந்து 25 கி.மீ. தொலைவிலும், இரிஞ்சாலக்குடா திருச்சூரில் இருந்து 22 கி.மீ. தொலைவிலும், மூழிகுளம் திருச்சூரில் இருந்து 50 கி.மீ. தொலைவிலும் பாயம்மல் என்ற இடம் இரிஞ்சாலக்குடாவில் இருந்து 8 கி.மீ. தொலைவிலும் அமைந்துள்ளது.  
மூழிகுளத்தில் உள்ள சத்துருக்கனன் கோயில், நாலாயாயிரத் திவ்வியப் பிரபந்தத்தில் இடம் பெற்ற திருத்தலங்களில் ஒன்றாகும்.
# குருணாகல் தேர்தல் மாவட்டம்

**குருணாகல் தேர்தல் மாவட்டம்** (*Kurunegala electoral district*) எனப்படுவது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு. இத்தேர்தல் மாவட்டம் வடமேல் மாகாணத்தின் குருணாகல் நிருவாக மாவட்டத்தை மட்டும் உள்ளடக்கிய அலகாகும். 225 இருக்கைகள் கொண்ட இலங்கை நாடாளுமன்றத்திற்கு இத்தேர்தல் மாவட்டத்தில் இருந்து 15 உறுப்பினர்கள் தெரிவு செய்யப்படுகின்றனர். இம்மாவட்டத்தில் 2010 ஆம் ஆண்டில் 1,183,649 பேர் வாக்களிக்கத் தகுதி பெற்றனர்.
# குருணாகல் தேர்தல் மாவட்டம்

## தேர்தல் தொகுதிகள்

குருணாகல் தேர்தல் மாவட்டத்தில் அமைந்துள்ள தேர்தல் தொகுதிகள் பின்வருமாறு:
1. பிங்கிரிய தேர்தல் தொகுதி
1. தம்பதெனியா தேர்தல் தொகுதி
1. தொடங்கசுலந்தை தேர்தல் தொகுதி
1. கல்கமுவை தேர்தல் தொகுதி
1. இரியாலை தேர்தல் தொகுதி
1. கட்டுகம்பொலை தேர்தல் தொகுதி
1. குளியாப்பிட்டி தேர்தல் தொகுதி
1. குருணாகல் தேர்தல் தொகுதி
1. மாவத்தகமை தேர்தல் தொகுதி
1. நிக்கவரெட்டி தேர்தல் தொகுதி
1. பண்டுவஸ்நுவர தேர்தல் தொகுதி
1. பொல்காவலை தேர்தல் தொகுதி
1. வாரியப்பொலை தேர்தல் தொகுதி
1. யாப்பஹுவை தேர்தல் தொகுதி
# மட்டக்களப்பு தேர்தல் தொகுதி

**மட்டக்களப்பு தேர்தல் தொகுதி** (*Batticaloa Electorate*) என்பது ஆகத்து 1947 முதல் பெப்ரவரி 1989 வரை இலங்கையில் நடைமுறையில் இருந்த தேர்தல் தொகுதியாகும். இத்தேர்தல் தொகுதி இலங்கையின் கிழக்கு மாகாணத்தில், மட்டக்களப்பு மாவட்டத்தில் மட்டக்களப்பு நகரையும் அதைச் சுற்றியுள்ள ஊர்களையும் உள்ளடக்கியதாகும். மார்ச் 1960 இலிருந்து இத்தேர்தல் தொகுதியில் இருந்து இரு அங்கத்தவர்கள் தேந்தெடுக்கப்பட்டனர்.  
1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. இதற்கமைய, 1989 தேர்தலில் மட்டக்களப்பு தேர்தல் தொகுதி மட்டக்களப்பு தேர்தல் மாவட்டத்தில் உள்ளடக்கப்பட்டது.
# மட்டக்களப்பு தேர்தல் தொகுதி

## நாடாளுமன்ற உறுப்பினர்கள்

| தேர்தல் | உறுப்பினர் | கட்சி | காலம் |  |
| --- | --- | --- | --- | --- |
| 1947 | அகமது லெப்பை சின்னலெப்பை | ஐதேக | 1947-1952 |  |
| 1952 | ஆர். பி. கதிராமர் | சுயே. | 1952-1956 |  |
| 1956 | செல்லையா இராசதுரை | இ.த.க | 1956-1960 | } |
| தேர்தல் | உறுப்பினர் 1 | கட்சி | காலம் | உறுப்பினர் 2 | கட்சி | காலம் |
| --- | --- | --- | --- | --- | --- | --- |
| 1960 (மார்ச்) | செல்லையா இராசதுரை | இதக | 1960 | அகமது உசைன் மாக்கான் மார்க்கார் | சுயே. | 1960 |
| 1960 (சூலை) | 1960-1965 | ஐதேக | 1960-1965 |  |  |  |
| 1965 | 1965-1970 | அப்துல் லத்தீப் சின்னலெப்பை | 1965-1970 |  |  |  |
| 1970 | 1970-1977 | பி. ஆர். செல்வநாயகம் | சுயே. | 1970-1977 |  |  |
| 1977 | தவிகூ | 1977-1989 | எம். எல். அகமது பரீத் | ஐதேக | 1977-1985 |  |
| அகமது ரிசுவி சின்னலெப்பை | 1985-1989 | } |  |  |  |  |
# மட்டக்களப்பு தேர்தல் தொகுதி

## 1947 நாடாளுமன்றத் தேர்தல்

1-ஆவது நாடாளுமன்றத் தேர்தல் 1947 ஆகத்து 23 முதல் செப்டம்பர் 20 வரை நடைபெற்றது. முடிவுகள் வருமாறு:  
| &nbsp; | 'அகமது லெப்பை சின்னலெப்பை''' | 'ஐக்கிய தேசியக் கட்சி''' | align=மரம் | 4,740 | 35.40% |
| --- | --- | --- | --- | --- | --- |
| align=கே. வி. எம். சுப்பிரமணியம் | align=சுயேச்சை | align=சாவி | 3,395 | 25.36% |  |
| align=ஆர். பி. கதிராமர் | align=சுயேச்சை | align=குடை | 2,313 | 17.28% |  |
| align=என். எஸ். இராசையா | align=சுயேச்சை | align=கிண்ணம் | 2,226 | 16.63% |  |
| align=இ. இராசையா | align=சுயேச்சை | align=கை | 714 | 5.33% |  |
| **தகுதியான வாக்குகள்** | **13,388** | **100.00%** |  |  |  |
| நிராகரிக்கப்பட்டவை | 324 |  |  |  |  |
| மொத்த வாக்குகள் | 13,712 |  |  |  |  |
| பதிவு செய்யப்பட்ட வாக்காளர்கள் | 27,409 |  |  |  |  |
| வாக்குவீதம் | 50.03% | } |  |  |  |
# மட்டக்களப்பு தேர்தல் தொகுதி

## 1952 நாடாளுமன்றத் தேர்தல்

24 மே 1952 முதல் 30 மே 1952 வரை நடைபெற்ற 2வது நாடாளுமன்றத் தேர்தல் முடிவுகள்:  
| 'ஆர். பி. கதிராமர்''' | 'சுயேச்சை''' | align=யானை | 11,420 | 58.93% |  |
| --- | --- | --- | --- | --- | --- |
| &nbsp; | align=அகமது லெப்பை சின்னலெப்பை | align=ஐக்கிய தேசியக் கட்சி | align=மரம் | 7,960 | 41.07% |
| **தகுதியான வாக்குகள்** | **19,380** | **100.00%** |  |  |  |
| நிராகரிக்கப்பட்டவை | 260 |  |  |  |  |
| மொத்த வாக்குகள் | 19,640 |  |  |  |  |
| பதிவு செய்யப்பட்ட வாக்காளர்கள் | 24,947 |  |  |  |  |
| வாக்குவீதம் | 78.73% | } |  |  |  |
# மட்டக்களப்பு தேர்தல் தொகுதி

## 1956 நாடாளுமன்றத் தேர்தல்

5 ஏப்ரல் 1956 முதல் 10 ஏப்ரல் 1956 வரை நடந்த 3வது நாடாளுமன்றத் தேர்தல் முடிவுகள்:  
| &nbsp; | 'செல்லையா இராசதுரை''' | 'இலங்கைத் தமிழரசுக் கட்சி''' | align=வீடு | 9,300 | 52.05% |
| --- | --- | --- | --- | --- | --- |
| align=எஸ். அகமதுலெப்பை | align=மரம் | 7,124 | 39.87% |  |  |
| align=ஆர். பி. கதிராமர் | align=தராசு | 1,296 | 7.25% |  |  |
| align=ஏ. தவராஜா | align=ஈருருளி | 148 | 0.83% |  |  |
| **தகுதியான வாக்குகள்** | **17,868** | **100.00%** |  |  |  |
| நிராகரிக்கப்பட்டவை | 288 |  |  |  |  |
| மொத்த வாக்குகள் | 18,156 |  |  |  |  |
| பதிவு செய்யப்பட்ட வாக்காளர்கள் | 29,486 |  |  |  |  |
| வாக்குவீதம் | 61.57% | } |  |  |  |
# மட்டக்களப்பு தேர்தல் தொகுதி

## 1960 (மார்ச்) நாடாளுமன்றத் தேர்தல்

1960 இலிருந்து மட்டக்களப்பு தேர்தல் தொகுதியில் இருந்து இரு அங்கத்தவர்கள் நாடாளுமன்றத்திற்குத் தேர்ந்தெடுக்கப்பட்டனர். வாக்காளர் ஒவ்வொருவரும் இரு வேட்பாளர்களைத் தேர்ந்தெடுக்க முடிந்தது.  
19 மார்ச் 1960 இல் நடைபெற்ற 4வது நாடாளுமன்றத் தேர்தல் முடிவுகள்:  
| &nbsp; | 'செல்லையா இராசதுரை''' | % |  |  |  |
| --- | --- | --- | --- | --- | --- |
| &nbsp; | 'செல்லையா இராசதுரை''' | % |  |  |  |
| &nbsp; | 'செல்லையா இராசதுரை''' | % |  |  |  |
| &nbsp; | 'செல்லையா இராசதுரை''' | % |  |  |  |
| &nbsp; | 'செல்லையா இராசதுரை''' | 'தமிழர் விடுதலைக் கூட்டணி''' | align=சூரியன் | 26,648 | 24.70% |
| &nbsp; | 'எம். எல். அகமது பரீத்''' | 'ஐக்கிய தேசியக் கட்சி''' | align=யானை | 25,345 | 23.49% |
| &nbsp; | align=காசி ஆனந்தன் | align=தமிழர் விடுதலைக் கூட்டணி | align=வீடு | 22,443 | 20.80% |
| &nbsp; | align=பதியுதீன் மகுமுத் | align=இலங்கை சுதந்திரக் கட்சி | align=கை | 21,275 | 19.72% |
| align=பி. ஆர். செல்வநாயகம் | align=விளக்கு | 11,797 | 10.93% |  |  |
| align=விநாயகமூர்த்தி வெற்றிவேல் | align=குடை | 383 | 0.35% |  |  |
| **தகுதியான வாக்குகள்** | **107,891** | **100.00%** |  |  |  |
| நிராகரிக்கப்பட்டவை | 1,618 |  |  |  |  |
| மொத்த வாக்குகள் | 109,509 |  |  |  |  |
| பதிவு செய்யப்பட்ட வாக்காளர்கள் | 63,039 |  |  |  |  |
| வாக்கு வீதம் | 173.72% | } |  |  |  |  
எம். எல். அகமது பரீத் 1985 செப்டம்பர் 10 இல் காலமானார். அவருக்குப் பதிலாக ஏ. ஆர். சின்ன லெப்பை 1985 அக்டோபர் 25 இல் நாடாளுமன்ற உறுப்பினராக நியமிக்கப்பட்டார்.
# சிக்கபள்ளாபூர் மாவட்டம்

**சிக்கபல்லப்பூர் மாவட்டம்** கர்நாடக மாநிலத்தில் உள்ள மாவட்டமாகும். இது கோலார் மாவட்டத்தில் இருந்து பிரித்து உருவாக்கப்பட்டது. இதன் தலைமையகம் சிக்கபள்ளாப்பூர் நகரம் ஆகும். புகழ்பெற்ற பழங்காலத்துக் கோயில்கள் பல இம்மாவட்டத்தில் உள்ள நந்தி மலையில் அமைந்துள்ளன.
# சிக்கபள்ளாபூர் மாவட்டம்

## மாவட்ட நிர்வாகம்

4244 சதுர கிலோ மீட்டர் பரப்பளவு கொண்ட இம்மாவட்டம் 6 வருவாய் வட்டங்களும், 157 கிராம ஊராட்சிகளும், 6 நகராட்சிகளும், 1515 கிராமங்களும் கொண்டது.
# சிக்கபள்ளாபூர் மாவட்டம்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, இம்மாவட்டத்தின் மக்கள் தொகை 1,255,104 ஆகும். அதில் 636,437 ஆண்கள் மற்றும்618,667 பெண்கள் உள்ளனர்.பாலின விகிதம் 1000 ஆண்களுக்கு 972 பெண்கள் வீதம் உள்ளனர். சராசரி எழுத்தறிவு 69.76% ஆகும். இம்மாவட்ட மக்களில் இந்து சமயத்தினர் 87.65 % , இசுலாமியர் 11.78 % , கிறித்தவர்கள் 0.37 % மற்றும் பிறர் 0.21% ஆக உள்ளனர்.
# திருமலை கிருஷ்ணமாச்சாரி

**திருமலை கிருஷ்ணமாச்சாரி** (*Tirumalai Krishnamacharya*, நவம்பர் 18, 1888 - பிப்ரவரி 28, 1989) இந்தியாவில் யோகா குருவாக இருந்தார். ஆயுள்வேதத்தில் பண்டிதராகவும் இருந்தார். 20ம் நூற்றாண்டின் தலை சிறந்த யோகா குருவாக திகழ்ந்தவர். இவருடைய *ஹத யோகா* மிகவும் அறியப்படுகிற ஒன்றாகும்.
# விக்கிப்பீடியா:Statistics/February 2013

| Date(Time) | Pages | Articles | Edits | Users | Files | Deletion | } |
| --- | --- | --- | --- | --- | --- | --- | --- |
# முன்னிலை சோசலிசக் கட்சி

**முன்னிலை சோசலிசக் கட்சி** (*Frontline Socialist Party*) என்பது இலங்கையின் ஒரு இடதுசாரி அரசியல்கட்சி ஆகும். இக்கட்சி மக்கள் விடுதலை முன்னணியில் இருந்து கருத்து வேறுபாடுகளால் பிரிந்து சென்றவர்களால் 2012 ஏப்ரல் 9 ஆம் நாள் தொடங்கப்பட்டது. இக்கட்சியின் நிறுவனர்களில் ஒருவர் பிரேம்குமார் குணரத்தினம். இவர் தற்போது நாடுகடத்தப்பட்ட நிலையில் ஆத்திரேலியாவில் புகலிடம் பெற்றுள்ளார்.  
முன்னிலை சோசலிசக் கட்சியின் உருவாக்கியுள்ள சம உரிமை இயக்கம் பற்றிய விளக்கக் கூட்டங்கள் பிரேம்குமார் குணரத்தினம் தலைமையில் ஐரோப்பாவெங்கும் நடைபெற்று வருகிறது. சம உரிமை இயக்கம் என்கின்ற ஒரு முன்னணி அமைப்பினூடாக, இலங்கையில் இன ஒடுக்குமுறைக்கும், இனவாதத்திற்கும் எதிராக போராடுவது, இனங்களுக்கிடையில் ஓர் ஐக்கியத்தை உருவாக்குவதுடன், சமத்துவமின்மையை உருவாக்கிய சமூக அமைப்பு முறையை தூக்கி எறிந்து புதிய சமூக அமைப்பு முறையை உருவாக்குவதன் மூலம் ஒடுக்கப்படும் தேசிய இனங்களின் உரிமைகளை வென்றெடுப்பது என்னும் செயல் திட்டத்தினை முன்னிலை சோசலிச கட்சி முன்வைத்துள்ளது.  
சம உரிமைக்கான இயக்கத்தின் இரு உறுப்பினர்கள் லலித்குமார் வீரராஜ், குகன் முருகானந்தன் ஆகியோர் 2009 ஆம் ஆண்டு டிசம்பர் 9 இல் யாழ்ப்பாணத்தில் வைத்துக் காணாமல் போனார்கள். இவர்கள் பற்றிய தகவல்கள் எதுவும் இதுவரை அறியப்படவில்லை. இவர்கள் இலங்கையில் காணாமல் போனதற்கு எதிராக முன்னிலை சோசலிசக் கட்சியினர் போராட்டங்கள் பல நடத்தி வருகிறார்கள்.
# கனடாவில் உள்ள தமிழ்ப் பள்ளிகளின் பட்டியல்

**கனடாவில் உள்ள தமிழ்ப் பள்ளிகளின் பட்டியல்** இங்கு தரப்பட்டுள்ளது.
# கனடாவில் உள்ள தமிழ்ப் பள்ளிகளின் பட்டியல்

## ஒன்ராறியோ மாகாணம்

கனடாவின் ஒன்ராறியோ மாகாணத்தில் மொத்தம் 57 பள்ளிகளில் ரொறன்ரோ பெரும்பாகம் பகுதியில் தமிழ் மொழி கற்றுக்கொடுக்கப்படுகின்றது.  
1. பெல்மேரி ஜூனியர் பப்ளிக் ஸ்கூல் (ஸ்கார்பரோ)
1. புரூக்மில் போல்வார்டு ஜூனியர் பப்ளிக் ஸ்கூல் (ஸ்கார்பரோ)
1. புரூக்வியூ மிடில் ஸ்கூல் (நார்த் யார்க் பகுதி)
1. கலிகோ பப்ளிக் ஸ்கூல் (நார்த் யார்க்)
1. சிடார் டிரைவ் ஜூனியர் பப்ளிக் ஸ்கூல் (ஸ்கார்பரோ)
1. சர்ச்சில் ஹைட்ஸ் பப்ளிக் ஸ்கூல் (ஸ்கார்பரோ)
1. கார்னெல் ஜூனியர் பப்ளிக் ஸ்கூல் (ஸ்கார்பரோ)
1. கார்வெட் ஜூனியர் பப்ளிக் ஸ்கூல் (ஸ்கார்பரோ)
1. டேஸ்டார்ம் பப்ளிக் ஸ்கூல் (நார்த் யார்க் பகுதி)
1. டெர்ரிடவுன் பப்ளிக் ஸ்கூல் (நார்த் யார்க் பகுதி)
1. டிக்சன் குரோவ் ஜூனியர் பப்ளிக் ஸ்கூல் (எடோபிகோக்)
1. டாக்டர் மரியான் ஹில்லியர்டு பப்ளிக் ஸ்கூல் (ஸ்கார்பரோ)
1. டிரிஃப்டுவுட் பப்ளிக் ஸ்கூல் (நார்த் யார்க்)
1. எல்ம்பாங்க் ஜூனியர் மிடில் அகாடமி (எடோபிகோக்)
1. கேட்வே பப்ளிக் ஸ்கூல் (நார்த் யார்க்)
1. ஜார்ஜ் வெப்ஸ்டர் எலிமெண்டரி ஸ்கூல் (யார்க்)
1. கிளாமோர்கன் ஜூனியர் பப்ளிக் ஸ்கூல் (ஸ்கார்பரோ)
1. கிரேஸ்பீல்டு பப்ளிக் ஸ்கூல் (நார்த் யார்க்)
1. கிளென் ராவின் ஜூனியர் பப்ளிக் ஸ்கூல் (ஸ்கார்பரோ)
1. கிரெனோபல் பப்ளிக் ஸ்கூல் (நார்த் யார்க்)
1. எச்.ஜே. அலக்சாந்தர் கம்யூனிட்டி ஸ்கூல்
1. ஹென்றி கெல்சி சீனியர் பப்ளிக் ஸ்கூல் (ஸ்கார்பரோ)
1. ஹெரிடேஜ் பார்க் பப்ளிக் ஸ்கூல் (ஸ்கார்பரோ)
1. ஹம்பர்வுட் டவுன்ஸ் ஜூனியர் மிடில் அகாடமி (எடோபிகோக்)
1. ஜான் டி பார்கர் ஜூனியர் ஸ்கூல் (எடோபிகோக்)
1. ஜோசப் பிராண்ட் பப்ளிக் ஸ்கூல் (ஸ்கார்பரோ)
1. கிங்ஸ்வியூ வில்லேஜ் ஜூனியர் ஸ்கூல் (எடோபிகோக்)
1. லேம்பர்ட்டன் பப்ளிக் ஸ்கூல் (நார்த் யார்க்)
1. லார்டு டஃபரின் ஜூனியர், சீனியர் பப்ளிக் ஸ்கூல்
1. லார்டு ராபர்ட்ஸ் ஜூனியர் பப்ளிக் ஸ்கூல் (ஸ்கார்பரோ)
1. மெக்லின் பப்ளிக் ஸ்கூல் (ஸ்கார்பரோ)
1. மேரி ஷாட் பப்ளிக் ஸ்கூல் (ஸ்கார்பரோ)
1. மேசன் ரோடு ஜூனியர் பப்ளிக் ஸ்கூல் (ஸ்கார்பரோ)
1. மிலிட்டரி டிரையல் பப்ளிக் ஸ்கூல் (ஸ்கார்பரோ)
1. மோரிஷ் பப்ளிக் ஸ்கூல் (ஸ்கார்பரோ)
1. நார்த் கிப்ளிங் ஜூனியர் மிடில் ஸ்கூல் (எடோபிகோக்0
1. ஓ’கானர் பப்ளிக் ஸ்கூல் (நார்த் யார்க்)
1. ஓக்ரிட்ஜ் ஜூனியர் பப்ளிக் ஸ்கூல் (ஸ்கார்பரோ)
1. பார்க்டேல் ஜூனியர், சீனியர் பப்ளிக் ஸ்கூல் (டொரண்டோ)
1. பாலின் ஜூனியர் பப்ளிக் ஸ்கூல் (டொரொண்டா)
1. பெர்சி வில்லியம்ஸ் ஜூனியர் பப்ளிக் ஸ்கூல் (ஸ்கார்பரோ)
1. குயின் விக்டோரியா பப்ளிக் ஸ்கூல் (டொரொண்டோ)
1. ரோஸ் அவெனியூ ஜூனியர் பப்ளிக் ஸ்கூல் (டொரொண்டோ)
1. ஷெப்பர்டு பப்ளிக் ஸ்கூல் (நார்த் யார்க்)
1. சில்வர் ஸ்ப்ரிங்க்ஸ் பப்ளிக் ஸ்கூல் (ஸ்கார்பரோ)
1. சில்வர்தார்ன் கம்யூனிட்டி ஸ்கூல் (யார்க்)
1. ஸ்புரூஸ்கோர்ட் பப்ளிக் ஸ்கூல் (டொரோண்டோ)
1. டம் ஓ’ஷாண்டர் ஜூனியர் பப்ளிக் ஸ்கூல் (ஸ்கார்பரோ)
1. டெர்ராவியூ-வில்லோபீல்டு பப்ளிக் ஸ்கூல் (ஸ்கார்பரோ)
1. தாமஸ் எல் வெல்ஸ் பப்ளிக் ஸ்கூல் (ஸ்கார்பரோ)
1. டிம்பர்பாங்க் ஜூனியர் பப்ளிக் ஸ்கூல் (ஸ்கார்பரோ)
1. டாப்கிளிப் பப்ளிக் ஸ்கூல் (நார்த் யார்க்)
1. விக்டோரியா வில்லேஜ் பப்ளிக் ஸ்கூல் (நார்த் யார்க்)
1. விராடன்பர்க் ஜூனியர் பப்ளிக் ஸ்கூல் (ஸ்கார்பரோ)
1. வில்லோ பார்க் ஜூனியர் பப்ளிக் ஸ்கூல் (ஸ்கார்பரோ)
1. வோபர்ன் ஜூனியர் பப்ளிக் ஸ்கூல் (ஸ்கார்பரோ)
1. வுட்பைன் ஜூனியர் ஹைஸ்கூல் (நார்த் யார்க்)
1. யார்க்வுட்ஸ் பப்ளிக் ஸ்கூல் (நார்த் யார்க்)
# கனடாவில் உள்ள தமிழ்ப் பள்ளிகளின் பட்டியல்

## பிரித்தானிய கொலம்பியா மாகாணம்

- வான்கூவர் தமிழ்ப் பள்ளி
# சீனர் - தமிழர் தொடர்புகள்

சீனருக்கும் தமிழருக்கும் இடையிலான தொடர்புகள் இக்கட்டுரையில் குறிப்பிடப்படுகின்றன. சீனரும் தமிழரும் சிங்கப்பூரிலும் மலேசியாவிலும் அதிகளவிலான தொடர்புகளைக் கொண்டுள்ளனர். சீனமும் தமிழும் சிங்கப்பூர் அரசின் ஏற்பு பெற்ற ஆட்சி மொழிகளாகும். சிங்கப்பூரில் தமிழர் சீன மொழியைப் படிப்பதும் சீனர் தமிழ் மொழியைப் படிப்பதும் இன நல்லிணக்கத்திற்கு சான்றாகும். மலேசியாவில் மலாயர்களுக்கு அடுத்த பெரும் சமூகங்களாக சீனரும் தமிழரும் வாழ்கின்றனர், மலேசியாவில் சீனம், தமிழ் ஆகிய இரு மொழிகளும் அரசுப் பாடத்திட்டத்திலும் சேர்க்கப்பட்டிருக்கின்றன.
# சீனர் - தமிழர் தொடர்புகள்

## சிந்தியர்

சீனருக்கும் இந்தியருக்கும் பிறக்கும் குழந்தைகள் சிந்தியர் எனப்படுவர். சிந்தியர்களில் பெரும்பான்மையினரது தாய்மொழிகள் சீனமும் தமிழுமாக உள்ளது. இது இரு சமூகத்தினரின் புரிந்துணர்வைக் காட்டும்.
# சீனர் - தமிழர் தொடர்புகள்

## சீனத் தமிழியல்

சீனருக்கும் தமிழருக்கும் உள்ள தொடர்புகளையும் அவர்களின் மொழி, பண்பாட்டுவழி ஆய்வுகளை மேற்கொள்வது சீனத் தமிழியல் எனப்படும். அதிகளவிலான சீன, தமிழ் மொழிகளுக்கிடையிலான மொழிபெயர்ப்புகள் சிங்கப்பூரிலும் மலேசியாவிலும் நடைபெறுகின்றன. தமிழக அரசு திருக்குறளை சீன மொழியில் மொழிபெயர்க்கும் பணியில் ஈடுபட்டுள்ளது.
# சீனர் - தமிழர் தொடர்புகள்

## பண்பாட்டுப் பரிமாற்றம்

பண்டைக் காலந்தொட்டே தமிழர்கள் கடல்கடந்து வாணிகம் செய்துள்ளனர். மலேசியாவின் தமிழ்க் கோயில்களில் சீனர்கள் நேர்த்திக்கடன் செலுத்தி வழிபடுவதும், தமிழர் பணி மேன்மைக்காக சீன மொழியைப் படிப்பதும் காணக்கூடிய ஒன்று.  
இலங்கையில் காலி என்னும் நகரத்தில் கண்டெடுக்கப்பட்ட கல்வெட்டு மூன்று மொழிகளில் எழுதப்பட்டுள்ளது. அவை: தமிழ் மொழி, பாரசீக மொழி, சீன மொழி. இக்கல்வெட்டின் காலம் கி.பி.1409. இதிலிருந்து பல நூற்றாண்டுகளுக்கு முன்னரே தமிழகத்திற்கும் சீனாவிற்கும் இடையே தொடர்பு இருந்ததை அறியலாம்.
# சீனர் - தமிழர் தொடர்புகள்

## சீனாவின் தமிழ் வானொலி ஒலிபரப்பு

சீனா உலக நாடுகளுடன் தொடர்புகளை மேம்படுத்திக் கொள்ள, பிற நாட்டு மொழிகளில் உள்ளூர் செய்திகளை வழங்குகிறது. இந்திய, இலங்கை மக்களுக்காக தமிழிலும், மற்ற சில இந்திய மொழிகளிலும் செய்திகளை ஒலிபரப்புகின்றனர். சீனாவின் தமிழ் வானொலி ஒலிபரப்பு நிலையம் ஒரு வருடத்திற்கு ஐந்து லட்சம் வாசகர் கடிதங்களை தமிழர்களிடம் இருந்து பெற்று, 60 சர்வதேச வானொலி ஒலிபரப்பு நிலையங்களை விட முன்னிலையில் உள்ளது. இதில் பணிபுரிந்த சீனப்பெண், தமிழில் புத்தகம் எழுதியுள்ளார்.
# மார்த்தா

## மார்த்தா பற்றிய விவிலியக் குறிப்புகள்

;லூக்கா நற்செய்தி
இந்த நற்செய்தி நூலில் இயேசு தம் நண்பர்களான மார்த்தா, மரியா, லாசர் ஆகியோரின் வீடு சென்று அவர்களைச் சந்திக்கிறார். மரியா, மார்த்தா ஆகிய இரு சகோதரிகளுக்கும் இடையே உள்ள வேறுபாடு அங்கே காட்டப்படுகிறது. அவர்களது வீட்டில் இயேசு விருந்தினராகச் சென்றபோது, மார்த்தா "பலவற்றைப் பற்றிக் கவலைப்பட்டுக் கலங்கிக்கொண்டிருந்தார்", ஆனால் மரியா "இயேசுவின் காலடி அருகில் அமர்ந்து அவர் சொல்வதைக் கேட்டுக்கொண்டிருந்தார்"; எனவே அவர் "நல்ல பங்கைத் தேர்ந்தெடுத்துக்கொண்டார்" (காண்க: லூக்கா 10:38-42).  
இப்பகுதியில் மார்த்தா, மரியா, இலாசர் ஆகியோரின் வீடு எந்த நகரில் இருந்தது என்பதும், இயேசு எருசலேமுக்கு அருகில் இருந்தாரா என்பதும் சொல்லப்படவில்லை:  
;யோவான் நற்செய்தி
யோவான் நற்செய்தியில் மார்த்தாவும் மரியாவும் இரு நிகழ்வுகளில் வருகின்றனர். ஒன்று, இறந்துபோன இலாசருக்கு இயேசு உயிரளித்தது, மற்றொன்று, மரியா இயேசுவுக்கு உணவு பரிமாறியபோது மார்த்தா இயேசுவுக்கு நறுமணத் தைலம் பூசியது.  
இலாசருக்கு இயேசு உயிரளித்த நிகழ்ச்சியில் முதலில் மரியா வருகிறார், அதன்பின் அவருடைய சகோதரி மார்த்தா வருகிறார். இயேசு வந்துகொண்டிருக்கிறார் என்று கேள்விப்பட்ட உடனேயே மார்த்தா ஓடோடிச் சென்று அவரை வரவேற்கிறார். மரியாவோ வீட்டிலேயே இருந்தார். இயேசு சொல்லி அனுப்பிய பின்னரே மரியா வருகிறார்.  
இங்கே மார்த்தா அங்குமிங்கும் சென்று காரியங்களைச் செய்வதில் முனைப்பாக இருப்பதும், மரியா அமைதியை நாடி சிந்தனையில் இருப்பதும் காட்டப்படுகிறது. இது லூக்கா நற்செய்தியில் வருகின்ற மார்த்தா மரியா ஆகியோரின் குணச்சித்திர விவரிப்புக்கு ஒத்திருக்கிறது (லூக்கா 10:38-42).  
இரு சகோதரிகளுமே இயேசுவைப் பார்த்து, "ஆண்டவரே, நீர் இங்கே இருந்திருந்தால் என் சகோதரன் இறந்திருக்க மாட்டான்" என்றுதான் கூறுகிறார்கள் (யோவான் 11:21,32). ஆயினும், இயேசு மரியாவுக்கு அளித்த பதில் உணர்ச்சியையும் உள்ளத்தின் துயரத்தையும் வெளிப்படுத்துகிறது. மார்த்தாவிடம் இயேசு நம்பிக்கை கொள்ளும்படி அறிவுறுத்தி, போதனை வழங்குகிறார்:  
இந்த நிகழ்ச்சியின் தொடர்ச்சியாக, மார்த்தா மரியாவிடம் சென்று இயேசு அவரைத் தேடியதாகக் கூறுகிறார். மரியா வந்ததும் இயேசு அவரிடம் இலாசரை எங்கே வைத்தார்கள் என்று கேட்கிறார். மரியா இயேசுவை இலாசரின் கல்லறைக்குக் கூட்டிச் செல்கிறார். கல்லறையின் கல்லை அகற்றும்படி இயேசு கூறியதும் மார்த்தா அதற்கு மறுப்புத் தெரிவிக்கிறார்: "ஆண்டவரே, நான்கு நாள் ஆயிற்று; நாற்றம் அடிக்குமே!" என்பது மார்த்தாவின் கூற்று (யோவான் 11:39). இயேசு பதில்மொழியாக, "நீ நம்பினால் கடவுளின் மாட்சிமையைக் காண்பாய் என் நான் உன்னிடம் கூறவில்லையா" என்று கேட்டார் (யோவான் 11:40). அதன்பின் இலாசரின் கல்லறையின் கல் அகற்றப்படுகிறது. இயேசு அண்ணாந்து பார்த்து தம் தந்தையை நோக்கி வேண்டுகிறார். இலாசரும் சாவினின்று விடுபட்டு மீண்டும் உயிர்பெற்று எழுகின்றார்.  
யோவான் நற்செய்தியில், மார்த்தா மீண்டும் வருகிறார். யோவான் நற்செய்தியின் பன்னிரண்டாம் அதிகாரத்தில் அந்நிகழ்ச்சி விவரிக்கப்படுகிறது. இயேசு பெத்தானியாவுக்குச் சென்றார் என்றும் அங்கு அவருக்கு விருந்து அளிக்கப்பட்டது என்று மட்டுமே அந்நற்செய்தி கூறுகிறது. அதற்கு இணையான பகுதிகளாக உள்ள மத்தேயு 26:6-3 பகுதியிலும், மாற்கு 14:3-9 பகுதியிலும் விருந்து "தொழுநோயாளரான சீமோன் வீட்டில் நிகழ்ந்தது" என்றுள்ளது.  
எனவே, இந்த விருந்து சீமோனின் வீட்டில் நடந்திருக்கலாம் என்று பலர் கருதுகின்றனர். ஆயினும், மார்த்தா விருந்து பரிமாறினார் என்று யோவான் கூறுவது கவனிக்கத்தக்கது. மேலும், விலையுயர்ந்த நறுமணத் தைலத்தைக் கொண்டு இயேசுவை மார்த்தாவின் சகோதரியான மரியா பூசினார் என்று யோவான் நற்செய்தி கூறுகிறது.
# மார்த்தா

## கீழை மரபுவழிச் சபை மரபு

கீழை மரபுவழிச் சபையில், மார்த்தாவும் அவருடைய சகோதரி மரியாவும் வெள்ளைப்போளம் ஏந்தியவர்களாகப் போற்றப்படுகிறார்கள். இயேசு கொல்கொதா மலையில் சிலுவையில் உயிர்துறந்து கல்லறையில் அடக்கப்பட்ட பின், அவரைப் பிரமாணிக்கமாகப் பின்சென்ற பெண்கள் அவருடைய கல்லறைக்குச் சென்று அவருடைய உடலுக்கு வெள்ளைப்போளம் கொண்டு பூசப் போனார்கள் என்னும் அடிப்படையில் இக்கருத்து எழுந்தது. கல்லறை வெறுமையாய் இருந்தது. வானதூதர், இயேசு உயிர்பெற்றெழுந்த செய்தியை அறிவித்தார். எனவே, இப்பெண்களே, இயேசு உயிர்த்தெழுந்ததற்கு முதல் சாட்சிகள்.  
மரபுவழிச் சபையின் பாரம்பரியப்படி, மார்த்தாவின் சகோதரர் இலாசர் கிறித்துவில் நம்பிக்கை கொண்டதால் யூதர்கள் அவரை எருசலேமிலிருந்து துரத்தினர். அவரும் புனித ஸ்தேவான் மறைச்சாட்சியாக உயிர்துறந்ததைத் தொடர்ந்து, தம் சகோதரி மார்த்தாவோடு யூதேயாவை விட்டுச் சென்று, பல்வேறு பகுதிகளில் கிறித்தவ சமயத்தைப் பரப்பினார். அதே சமயம், மகதலா மரியா எருசலேமில் திருத்தூதர் யோவானோடு சேர்ந்து கிறித்தவத்தைப் பரப்பினார். மூன்று உடன்பிறப்புகளும் அதன்பின்னர் சைப்ரசு தீவுக்கு வந்தனர். அங்கே இலாசர் லார்னாக்கா நகரில் ஆயராகப் பொறுபேற்றுப் பணிபுரிந்தார். மூவரும் சைப்பிரஸ் நகரில் மரணமடைந்தனர்
# மார்த்தா

## மார்த்தா புனிதராக வணக்கம் பெறுதல்

, கீழைக் கிறித்தவம், ஆங்கிலிக்கம், லூதரனியம்
கீழ்வரும் கிறித்தவ சபைகள் மார்த்தாவைப் புனிதராகக் கருதி, வணக்கம் செலுத்துகின்றன:
- உரோமன் கத்தோலிக்க திருச்சபை
- கீழை மரபுச் சபைகள்
- லூத்தரன் சபை
- ஆங்கிலிக்க சபை
# மார்த்தா

## புனித மார்த்தாவின் திருவிழா நாள்கள்

- உரோமன் கத்தோலிக்க திருச்சபை புனித மார்த்தாவின் திருவிழாமை சூலை மாதம் 29ஆம் நாள் கொண்டாடுகிறது.
- கீழை மரபு சபைகளும், கீழை கத்தோலிக்க சபைகளும் மார்த்தா மற்றும் அவருடைய சகோதரி மரியா ஆகியோருக்கு சூன் 4ஆம் நாள் விழாக் கொண்டாடுகின்றன. இயேசுவின் உயிர்த்தெழுதல் விழாவுக்குப் பின் வருகின்ற இரண்டாம் ஞாயிறு கீழை சபைகளில் "வெள்ளைப்போளம் தாங்குவோர்" விழா என்று சிறப்பிக்கப்படுகிறது. அதுவும் மார்த்தாவை உள்ளடக்கிய ஒரு பொது விழா ஆகும். குருத்து ஞாயிற்றுக்கு முந்திய சனிக்கிழமை "இலாசர் சனிக்கிழமை" என்னும் விழாவிலும் புனித மார்த்தா நினைவுகூரப்படுகிறார்.
- லூதரன் சபை புனித மார்த்தாவின் விழவை சூலை 29ஆம் நாள், மரியா மற்றும் இலாசர் ஆகியோரின் விழாவோடு இணைத்துக் கொண்டாடுகிறது.
- அமெரிக்க எப்பிஸ்கோப்பல் சபையும் இங்கிலாந்து சபையும் மார்த்தா, மரியா ஆகியோரின் விழாவை இணைத்து சூலை 29ஆம் நாள் கொண்டாடுகின்றன.
# மார்த்தா

## புனித மார்த்தாவுக்கு அர்ப்பணிக்கப்பட்ட கோவில்கள்

புனித மார்த்தாவுக்கு அர்ப்பணிக்கப்பட்ட கோவில்கள் பல உள்ளன. அவற்றுள் சில:
;உரோமன் கத்தோலிக்கம்:  
- தாராஸ்கோன், பிரான்சு
- மோர்ட்டன் க்ரோவ், இல்லினாய், ஐ.அ.நா.
- கிழக்கு புரோவிடன்சு, ரோட் தீவு, ஐ.அ.நா.
- வலிண்டா, கலிபோர்னியா, ஐ.அ.நா.
- கிங்வூட், டெக்சாஸ், ஐ.அ.நா.
- ஹார்வி, லூயிசியானா, ஐ.அ.நா.
- ப்ளெயின்வில், மாசசூசட்சு, ஐ.அ.நா.
- ஸ்ட்ராட்ஃபீல்டு, நியூ சவுத் வேல்ஸ், ஆஸ்திரேலியா  
;இங்கிலாந்து சபை:  
- செயின்ட் மார்த்தா ஹில், சர்ரே, ப்ரோக்ஸ்டோ, நாட்டிங்ஹாம்ஷைர், இங்கிலாந்து  
;எப்பிஸ்கோப்பல் சபை:  
- புனித மார்த்தா கோவில், பப்பியோன், நெப்ராஸ்கா, ஐ.அ.நா.
- பெத்தனி பீச், டெலவேர், ஐ.அ.நா.
- லெக்சிங்டன், கென்டக்கி, ஐ.அ.நா.  
;மெதடிஸ்டு சபை:  
- புனித மார்த்தா கோவில், ட்ரிங், ஹெர்ட்ஃபோர்ஷைர், ஐக்கிய இராச்சியம்  
;லூதரன் சபை:  
- புனித மரியா, மார்த்தா கோவில், சான் பிரான்சிஸ்கோ, ஐ.அ.நா.
# மார்த்தா

## கலையில் புனித மார்த்தா

பல கலைஞர்களும் ஓவியர்களும் புனித மார்த்தாவைச் சித்தரித்துள்ளார்கள். குறிப்பாக 17ஆம் நூற்றாண்டிலிருந்து பல கலைப்படைப்புகள் உருவாக்கப்பட்டன. அக்காலத்தில், குடும்பச் சூழலுக்கு அதிக முக்கியத்துவம் கொடுக்கப்பட்டது. 9-10ஆம் நூற்றாண்டுகளிலும், ஒட்டோனிய கலைக் காலத்தில், இயேசுவின் வாழ்க்கை வரலாறு பற்றிய சித்திரங்கள் வரையப்பட்ட காலத்தில் மார்த்தா சித்திரங்களும் வரையப்பட்டிருந்தன.  
புனித மார்த்தாவைச் சித்தரித்த ஓவியருள் வெலாஸ்கேஸ், வெர்மீர், கரவாஜியோ உள்ளடங்குவர்.
# தொலைக்காட்சிப் பெட்டி

**தொலைக்காட்சிப் பெட்டி** (வழக்கில் **தொலைக்காட்சி**, **TV set**, **TV**, அல்லது ஐக்கிய இராச்சியத்தில் "இட்டெல்லி" ) என்பது தொலைக்காட்சியை காண்பதற்கான மின்னணுவியல் கருவியாகும். இதில் அதிர்வெண் இசைவி, காண்திரை மற்றும் ஒலிபெருக்கிகள் அமைக்கப்பட்டிருக்கும். இரண்டாம் உலகப் போருக்குப் பின்னர் மிகவும் பரவலாக பயன்படுத்தப்படும் பயனர் கருவியாக தொலைக்காட்சிப் பெட்டி விளங்குகிறது. முதல் தொலைக்காட்சிப் பெட்டிகள் 1923ஆம் ஆண்டில் தயாரிக்கப்பட்டன. துவக்கத்தில் வெற்றிடக் குழல்களையும் எதிர்முனைக் கதிர்க்குழல் காண்திரைகளையும் பயன்படுத்தினர். 1953ஆம் ஆண்டில் வண்ணத் தொலைக்காட்சிகள் அறிமுகமான பிறகு இதன் பரவல் கூடுதலானது. பல சுற்றுப்புறப் பகுதிகளிலும் வீடுகளின் கூரைகளில் தொலைக்காட்சி அலைவாங்கிகளைக் காண முடிந்தது. முதல் தலைமுறை வீட்டுக் கணினிகளின் கணித்திரையாக தொலைக்காட்சிப் பெட்டிகளே விளங்கின.  
தற்கால தொலைக்காட்சிப் பெட்டிகளில் நீர்மப் படிக தட்டை காண்திரைகளும், திண்மநிலை மின்சுற்றுக்களும், நுண்செயலி கட்டுப்பாடுகளும் பயன்படுத்தப்படுகின்றன. மேலும் பல்வகையான ஒளிதக் குறிப்பலை இடைமுகங்களுடன் அமைந்துள்ளன. இதனால் தொலைக்காட்சிப் பயனர் வான்வழி இலவசமாக ஒளிபரப்பப்படும் தொலைக்காட்சிகளுடன் கட்டணம் செலுத்திக் காணக்கூடிய கம்பிவடம் மற்றும் செய்மதித் தொலைக்காட்சிகளையும் எண்ணிம ஒளிதக் குறுவட்டுகள் அல்லது பதிவு நாடாக்களில் பதிவு செய்யப்பட்ட ஒளிதங்களையும் காண முடிகிறது. இதே கருவி மூலம் வீட்டுப் பாதுகாப்பு அமைப்புகளின் ஒளிதங்களையும் காணலாம்.
# தொலைக்காட்சிப் பெட்டி

## தொலைக்காட்சிப் பெட்டியின் முதன்மை அங்கங்கள்

- இசைவித்த மின்காந்த அலைவெண் வாங்கி (டியூனர்)
- மின்காந்த அதிர்வெண் மிகைப்பி (ஆர்.எஃப். ஆம்பிளிபையர்)
- கலவைக்கருவி (மிக்சர்)
- இடைநிலை அதிர்வெண் மிகைப்பி (ஐ.எஃப் ஆம்பிளிபையர்)
- ஒளிதப் பிரிவு (வீடியோ செக்சன்)
- ஒலிதப் பிரிவு (ஆடியோ செக்சன்)
- படக்குழல் (பிக்சர் டியூப்)
- மின்திறன் அளிப்பு (பவர் சப்ளை)
# தொலைக்காட்சிப் பெட்டி

## தொலைக்காட்சிப் பெட்டியின் முதன்மை அங்கங்கள்

### இசைவித்த மின்காந்த அலைவெண் வாங்கி

தொலைக்காட்சி அலைவாங்கியிலிருந்து பல்வேறு அலைவரிசைகளும் பெறப்படுகின்றன. விரும்பிய அலைக்கற்றையிலிருந்து விரும்பிய அலைவரிசையை மட்டும் பிரித்தெடுக்கும்
வண்ணம் அலைவெண் வாங்கி விரும்பிய அலைவரிசையுடன் இசைந்து அதனை மட்டும் வெளிப்படுத்தும். இதன் வெளியே வேண்டாத அலைவரிசைகள் வடிகட்டப்படுகின்றன. துவக்கத்தில் தனியான மின்னணு பொருட்களைக் கொண்டு வடிவமைக்கப்பட்டன; தற்காலத்தில் எண்ணிம வடிவத்தில் வடிகட்டப்படுவதால் நெருங்கி அமைந்த அலைவரிசைகளையும் வடிகட்ட முடிகிறது. மேலும் இசைவிப்பதும் மிக எளிதாக அமைந்துள்ளது.
# தொலைக்காட்சிப் பெட்டி

## தொலைக்காட்சிப் பெட்டியின் முதன்மை அங்கங்கள்

### மின்காந்த அதிர்வெண் மிகைப்பு

விரும்பி வடிகட்டப்பட்ட அலைவரிசை வெகுதொலைவு பயணித்திருப்பதால் ஆற்றல் குறைந்திருக்கலாம். எனவே இதன் ஆற்றலைக் கூட்டுவதற்கு மின்காந்த அதிர்வெண் மிகைப்பி பயன்படுகிறது. அடுத்த நிலை கலவைக்கருவியில் மின் இரைச்சல் கூட்டப்படக் கூடுமாகையால் வேண்டிய குறிப்பலை ஏற்றிய அலவரிசையின் ஆற்றலைக் கூட்டுவது இன்றியமையாகிறது.
# தொலைக்காட்சிப் பெட்டி

## தொலைக்காட்சிப் பெட்டியின் முதன்மை அங்கங்கள்

### கலவைக்கருவி

ஆற்றல் கூட்டிய மின்காந்த அலைவரிசையை இடைநிலை அதிர்வெண் கொண்ட உட்புற அலைவரிசையுடன் கலக்க வைத்து தொலைக்காட்சி குறிப்பலைகள் ஏற்றப்பட்ட இடைநிலை அதிர்வெண் அலைகள் கலவைக்கருவியில் பெறப்படுகின்றன. இதனால் எந்த அலைவரிசையில் ஏற்றப்பட்டிருந்தாலும் ஒரே அதிர்வெண் அலைக்கு தொலைக்காட்சி குறிப்பலைகள் மாற்றப்படுகின்றன.
# தொலைக்காட்சிப் பெட்டி

## தொலைக்காட்சிப் பெட்டியின் முதன்மை அங்கங்கள்

### இடைநிலை அதிர்வெண் மிகைப்பி

கலவைக்கருவியிலிருந்து வெளியாகும் மின்காந்த அலைகளின் ஆற்றலைக் கூட்டுவதற்காக இந்த மிகைப்பி பயன்படுகிறது.
# தொலைக்காட்சிப் பெட்டி

## தொலைக்காட்சிப் பெட்டியின் முதன்மை அங்கங்கள்

### ஒளிதப் பிரிவு

ஒருமை வண்ணத் தொலைக்காட்சி (கருப்பு/வெள்ளை) பெட்டியில் ஒளிர்மை, உறழ்பொருவு, கிடைமட்ட ஒருங்கிணைவு, நெடுமட்ட ஒருங்கிணைவு போன்ற உட்பிரிவுகள் உள்ளன. இடைநிலை அதிர்வெண் அலைவரிசையினின்றும் பிரிக்கப்பட்ட தொலைக்காட்சி ஒளிக் குறிப்பலைகள் இங்கு முறைப்படுத்தப்படுகின்றன. வேண்டிய மிகைப்பும் அளிக்கப்பட்டு படக்குழலில் காட்டக்கூடிய வடிவத்திற்கு மாற்றப்படுகின்றன.  
வண்ணத் தொலைக்காட்சிகளில் கூடுதலாக நிறப்பொலிவு குறிப்பலைகள் பெறப்பட்டு மூன்று ஆதார வண்ண குறிப்பலைகளாக படக்குழலுக்கு அனுப்பப்படுகின்றன.
# தொலைக்காட்சிப் பெட்டி

## தொலைக்காட்சிப் பெட்டியின் முதன்மை அங்கங்கள்

### ஒலிதப் பிரிவு

அலைமருவிய தொலைக்காட்சி அமைப்பில் ஒலி அதிர்வெண் பண்பேற்றி தனி ஊர்தி அலைவரிசையில் அனுப்பப்படுகிறது. இந்தத் தனி அலவரிசையை பிரித்து அதிலிருந்து ஒலிக்கான குறிப்பலைகள் பிரிக்கப்படுகின்றன. இவற்றை மிகைப்படுத்தி ஒலிபெருக்கிகளில் ஒலிக்கச் செய்வதற்கான மின்சுற்றுக்கள் இப்பிரிவில் அமைக்கப்பட்டுள்ளன. தற்கால எண்ணிமத் தொலைக்காட்சி முறைமையில் ஒலி தனி அலைவரிசையில் அல்லாது எண்ணிம முறையில் கலக்கப்பட்டு அனுப்பப்படுகின்றன. இதனையும் இப்பிரிவில் தகுந்த மின்சுற்றுக்கள் மூலம் முறைப்படுத்தப்படுகின்றன. சூழொலி மற்றும் இருசெவிகேள் ஒலி ஆகிய செயற்பாடுகளும் இங்கு முறைப்படுத்தப்படுகின்றன.
# தொலைக்காட்சிப் பெட்டி

## தொலைக்காட்சிப் பெட்டியின் முதன்மை அங்கங்கள்

### மின்திறன் அளிப்பு

தொலைக்காட்சிப் பெட்டியின் பல்வேறு மின்சுற்றுக்களுக்கும் நேர் மின்னோட்டம் தேவை. இப்பகுதியில் வணிக வழங்கல் அளிப்பான 220 வோல்ட் மாறுதிசை மின்னோட்டத்திலிருந்து அலை திருத்தி மூலம் நேர் மின்னோட்டம் பெறப்படுகிறது. மேலும் எதிர்முனை கதிர்க்குழல் பயன்படுத்தப்பட்ட முந்திய தொலைக்காட்சிப் படக்குழல்களில் எதிர்முனை கதிரோட்டம் நிகழ உயர் அழுத்தத்தில் நேர் மின்னோட்டம் (கிட்டத்தட்ட 15 கி.வோல்ட் அளவில்) தேவைப்படுகிறது. இந்த உயரழுத்த மின்திறனை உருவாக்கிடும் மின்சுற்றுக்களும் இப்பகுதியில் அமைக்கப்பட்டிருக்கும்.
# தொலைக்காட்சிப் பெட்டி

## காண்திரை தொழினுட்பங்கள்

தொலைக்காட்சிப் பெட்டிகளில் காட்சிப்படுத்த பல்வேறு காண்திரை தொழினுட்பங்கள் பயன்படுத்தப்படுகின்றன; அவை சிஆர்டி, எல்சிடி, பிளாஸ்மா, எண்ணிம ஒளி முறைப்படுத்தல் (DLP) மற்றும் ஓஎல்ஈடி ஆகும். சில முன்புற படமெறி கருவிகளும் தொலைக்காட்சி இசைவிகளைக் கொண்டிருப்பதால் அவற்றையும் தொலைக்காட்சிப் பெட்டியாக எண்ணலாம்.
# வார்ப்புரு:முதல் தொகுப்பு

**பங்களிக்கத் தொடங்கியிருப்பதற்கு நன்றி**  
<div>
**வணக்கம்**, ****!  
தமிழ் விக்கிப்பீடியாவில் பங்களிக்கத் தொடங்கியிருப்பதற்கு என் நன்றியையும் மகிழ்ச்சியையும் தெரிவித்துக் கொள்கிறேன்.  
இதன் மூலம் மாணவர்கள், ஆசிரியர்கள், பொறியாளர்கள், மருத்துவர்கள் என்று பலரும் உள்ள தமிழ் விக்கிப்பீடியர் சமூகத்தில் ஒருவராக இணைந்துள்ளீர்கள். நீங்கள் தொடர்ந்து தமிழ் விக்கிப்பீடியாவில் பங்களிப்பதன் மூலம் தமிழ் விக்கிப்பீடியாவைப் பயன்படுத்தும் பள்ளிச் சிறுவர்கள் உள்ளிட்ட பலருக்கும் உதவியாக இருப்பீர்கள். பின்வரும் வழிகளில் பங்களிப்புகளைத் தொடரலாம்:  
- ஒரு புதிய கட்டுரையைத் தொடங்கலாம்
- ஏற்கனவே உள்ள கட்டுரைகளில் பிழை திருத்தலாம்
- விக்கிமீடியா காமன்சு தளத்தில் கட்டுரைகளுக்குப் பொருத்தமான படிமங்களைப் பதிவேற்றலாம்  
ஏதேனும் ஐயம் என்றால் என் பேச்சுப் பக்கத்தில் கேளுங்கள். அல்லது, tamil.wikipedia @ gmail.com என்ற முகவரிக்கு மின்மடல் அனுப்புங்கள். உங்களுக்கு உடனே உதவக் காத்திருக்கிறோம். நன்றி.
</div>
<noinclude>  
</noinclude>
# புனித செபஸ்தியார் திருத்தலம், பாபநாசம்

**பாபநாசம் புனித செபஸ்தியார் திருத்தலம்** (*Shrine of St. Sebastian, Papanasam*) தஞ்சாவூர் மாவட்டம், பாபநாசம் நகரின் மையப்பகுதியில் அமைந்துள்ள ஒரு கிறித்தவத் தேவாலயம் ஆகும். நூற்றாண்டு விழா கொண்டாடிய இத்திருத்தலம் பல சிறப்புகளை கொண்டதாகும். சாதி, மத வேறுபாடின்றி இவ்வூர் மக்களின் புனிதராகவும் பாதுகாவலராகவும் செபஸ்தியார் விளங்குகின்றார்.
# புனித செபஸ்தியார் திருத்தலம், பாபநாசம்

## மறை மாவட்டம்

இந்த திருத்தலம் கும்பகோணம் மறை மாவட்டத்தோடு இணைந்தது. இத்திருத்தலம் நூற்றாண்டு கொண்டாடிய சக்தி வாய்த்த புனித தளமாகும். கிறிஸ்தவ பங்கு தேவாலயத்தில் அருட்தந்தை. க. கோஸ்மான் ஆரோக்கியராஜ் அவர்கள் தற்போது மறை பணியில் இருக்கிறார்கள்.
# புனித செபஸ்தியார் திருத்தலம், பாபநாசம்

## திருத்தல வரலாறு

இத்திருத்தலம் மேற்குப் பார்த்து அமைந்துள்ளது. இத்திருத்தலத்தின் முதல் பங்கு தந்தையாக 1933ம் ஆண்டு. ஜே . சி . காப்பன் சுவாமிகள் பொறுப்பேற்றார்.
# புனித செபஸ்தியார் திருத்தலம், பாபநாசம்

## நூற்றாண்டு விழா

1990ம் ஆண்டு திருத்தலத்தின் நூற்றாண்டு விழா கொண்டாடப்பட்டது. 1992ல் கோவில் முழுவதும். புதுப்பிக்கும் பணி அருட்தந்தை மரியதாஸ் அவர்களால் நடைபெற்றது. கோயிலுக்கு பின்புறம் உள்ள அடர்ந்த காடுகளை அகற்றி புனித செபஸ்தியார் மணிமண்டபமும், புனித செபஸ்தியார் கலையரங்கமும் கட்டினார். கோயிலின் உள்ளே வடபுறத்திலும், தென்புறத்திலும் படுக்கை நிலையில் உள்ள செபஸ்தியாருக்கும், நின்று கொண்டிருக்கும் செபஸ்தியாருக்கும் தனித்தனியாக பீடங்கள் அமைத்தார். மர வேலைபாடுகளுடன் தேர் போல் அமைத்து புனிதரின் சுரூபத்தை (சிலை) நிறுவியுள்ளார். மேலும் கேரளாவிலிருந்த கொண்டு வரப்பட்ட முற்றிலும் மரத்தால் செய்யப்பட்ட பழமை வாய்ந்த ஆளுயுர சுரூபத்தை ஆலய வளாகத்தி்ல் வைத்து சிறப்பித்துள்ளார்.
# புனித செபஸ்தியார் திருத்தலம், பாபநாசம்

## திருவிழாவின் சிறப்பு

ஓவ்வொரு ஆண்டும் புனித செபஸ்தியார் ஆண்டு பெருவிழாவானது உயிர்ப்பு ஞாயிறு பண்டிகைக்கு அடுத்து வரும் திங்கள், செவ்வாய், புதன் கிழமைகளில் கொண்டாடப்பட்டு வருகின்றது.  
இந்த திருவிழா மூன்று நாட்கள் சிறப்பாக நடைபெறும். முதல் நாள் மூன்று தேர்களும், அடுத்த நாள் ஐந்து தேர்களும் பாபநாசம் முழுக்க சுற்றி விடியும் பொது ஆலயம் திரும்பும். மூன்றாம் நாள் ஆயர் திருப்பலியுடன் திருவிழா முடியும்.  
திருவிழாவிற்கு அனைத்து ஊர்களில் இருந்தும் சிறப்பு பேருந்து வசதிகள் இருக்கும். தொடர் வண்டிகள் நின்று செல்லும். சிறப்பு கடைதெரு, பொழுது போக்கு விளையாட்டுக்களும் இருக்கும்.
# தட்டான்குளம்

**தட்டான்குளம்** (ஆங்கிலம்:Thattankulam), இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டத்தில் இருக்கும் ஒரு ஊர் ஆகும்.
# தட்டான்குளம்

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 141&nbsp;மீட்டர் (462&nbsp;அடி) உயரத்தில் இருக்கின்றது.
# தட்டான்குளம்

## நிர்வாகம்

தட்டான்குளத்தின் நிர்வாகம் தெற்கு நாங்குநேரி ஊராட்சியின் பொறுப்பில் உள்ளது. தட்டான்குளம் தமிழக சட்டமன்றத் தொகுதியான நாங்குநேரி சட்டமன்றத் தொகுதிக்கும் இந்திய பாராளுமன்றத் தொகுதியான திருநெல்வேலி பாராளுமன்றத் தொகுதிக்கும் உட்பட்டது. தமிழகக் காவல் துறையின் நாங்குநேரி காவல் நிலையம் தட்டான்குளத்தில் சட்டம் ஒழுங்கை பராமரிக்கிறது.
# தட்டான்குளம்

## போக்குவரத்து

நாங்குநேரி – திசையன்விளை செல்லும் மாநில நெடுஞ்சாலை 89 ல் (SH 89) நாங்குநேரியில்ருந்து 4 கி.மீ. தொலைவில் தட்டான்குளம் அமைந்துள்ளது. தட்டான்குளத்திலிருந்து 3 கி.மீ. தொலைவில் உள்ள தேசிய நெடுஞ்சாலை 7 ஐ (NH 7) மாநில நெடுஞ்சாலை 89 மூலம் அடையலாம்.  
தமிழ்நாடு அரசுப் போக்குவரத்துக் கழகம் திருநெல்வேலி - திசையன்விளை தினசரி பேருந்துகளை இயக்குகிறது. தனியார் பேருந்துகளும் திருநெல்வேலி – திசையன்விளை மற்றும் திசையன்விளை - களக்காடு தினசரி பேருந்துகளை இயக்குகிறது. அனைத்து தனியார் பேருந்துகளும் தட்டான்குளத்தில் நின்று செல்லும். திருநெல்வேலி – திசையன்விளை இடைநில்லா பேருந்து தவிர அனைத்து அரசு பேருந்துகளும் தட்டான்குளத்தில் நின்று செல்லும்.  
அருகாமையிலுள்ள நாங்குநேரி ரயில் நிலையம் 4 கி.மீ. தொலைவில் அமைந்துள்ளது. தட்டான்குளத்திலிருந்து திருநெல்வேலி சந்திப்புகள் 35 கி.மீ. (21 மைல்) மற்றும் நாகர்கோவில் சந்திப்பு 50 கி.மீ. (31 மைல்) தொலைவிலும் அமைந்துள்ளது.  
தூத்துக்குடி மாவட்டத்தில் அமைந்துள்ள தூத்துக்குடி விமான நிலையமே, தட்டான்குளத்திற்கு அருகாமையிலுள்ள விமான நிலையம் ஆகும். இது தட்டான்குளத்திலிருந்து 60 கி.மீ. (37 மைல்) தொலைவில் அமைந்துள்ளது. சர்வதேச விமான நிலையங்களான திருவனந்தபுரம் சர்வதேச விமான நிலையம் 190 கி.மீ. (118 மைல்) மற்றும் மதுரை விமான நிலையம் 125 கி.மீ. (77 மைல்) தொலைவில் அமைந்துள்ளன.
# தட்டான்குளம்

## முக்கிய இடங்கள்

சி. எஸ். ஐ கிறிஸ்துவ ஆலயம், தட்டான்குளம்.
# முடி

**முடி**, **மயிர்** அல்லது **சிகை** (Hair) என்பது அடித்தோலில் (dermis) காணப்படும் மயிர்க்கால்களிலிருந்து வளரும் இழை வடிவமுடைய புரத இழைகளாலான உயிரியப் பொருளாகும். முடி வளர்வது பாலூட்டிகளின் ஒரு குறிப்பிடத்தக்கப் பண்பாக உள்ளது. மயிரற்ற தோல் (glabrous skin) பகுதிகளைத் தவிர்த்து, மனிதர்களின் தோல்பகுதி முழுவதும் தடித்த இறுதியான மற்றும் நயமான இளமயிர்களை உருவாக்கும் மயிர்க்கால்கள் பரவியுள்ளன. முடி வளர்த்தல், அதன் வகைகள், பராமரிப்புக் குறித்த பரவலான ஆர்வம் இருந்தாலும் மயிரானது, முதன்மையாக கெரட்டின் (நகமியம்) என்ற புரதத்தாலான முக்கியமான உயிரியப் பொருளாகும். பொதுவாக, பல மனித சமூகங்களில் பெண்கள் தலைமுடியை நீளமாகவும், ஆண்கள் குட்டையாகவும் வளர்க்கின்றார்கள்.  
பல்வேறுவகையான முடிகளைக் (முடி நீக்குதல், முடி ஒப்பனைகள்) குறித்த மனப்பாங்கு பல்வேறு காலகட்டங்களில், கலாச்சாரங்களில் பரவலாக வேறுபட்டுக் காணப்பட்டாலும் முடியானது தனிமனிதனின் நம்பிக்கைகள் அல்லது சமூக (வயது, பாலினம், மத நம்பிக்கை) நிலையைச் சுட்டுவதாக அமைந்துள்ளது.
# முடி

## மீள்பார்வை

மயிரிழை]]
முடி என்பது இரண்டு தனிப்பட்ட வடிவங்களைக் குறிப்பிடுகின்றது:  
- முதலாவதாக, தோலுக்கடியிலுள்ள மயிர்க்கால்களையும், தோலிலிருந்து நீக்கப்பட்ட மயிர்க்குமிழ்களையும் குறிக்கின்றது. இவ்வுறுப்பு அடித்தோலில் அமைந்துள்ளது. இது, முடி விழுந்தவுடனோ அல்லது நீக்கப்பட்டவுடனோ மீண்டும் வளரும் குருத்தணுக்களைப் (stem cells) பராமரிக்கிறது. இவை காயமேற்பட்டப்பின் தோல் மீண்டும் வளரவும் உபயோகப்படுகிறது.  
- இரண்டாவதாக, தோலின் மேற்புறமுள்ள கடினமான இழைவடிவ மயிர்த்தண்டுகளைக் குறிக்கின்றது. மயிர்த்தண்டின் குறுக்குவெட்டுப் பகுதிகளைத் தோராயமாக மூன்றாகப் பிரிக்கலாம்.  
மயிரிழைகளின் வடிவம் பல அடுக்குகளாலானது:
- கூரை ஓடுகளைப் போல ஒன்றின்மேலோன்றாக தட்டையாகவும், ஒல்லியாகவும் உள்ள செல்களின் பல அடுக்குகளைக் கொண்டப் புறத்தோல் (cuticle)
- பிரம்பு போன்ற (தோராயமாக) கெரட்டின் கற்றைகளை, செல் வடிவங்களிலுடைய புறணி (cortex)
- மயிரிழையின் நடுவிலுள்ள ஒழுங்கற்ற, திறந்த பகுதிகளை உள்ளடக்கிய அகணி (medulla)
# முடி

## விவரிப்பு

ஒவ்வொரு மயிரிழையும் அகணி, புறணி, புறத்தோல் பகுதிகளைக் கொண்டதாகும். உள்ளார்ந்தப் பகுதியான ஒழுங்கற்ற, திறந்த பகுதிகளை உள்ளடக்கிய அகணி எல்லா நேரங்களிலும் இருப்பதில்லை. உயர் வடிவமும், ஒருங்கமைவுமுள்ள புறணி (அல்லது முடியின் மைய அடுக்கானது) வலுவிற்கும், நீர் உறிஞ்சுவதற்கும் மூலமாக உள்ளது. புறணியில் மெலனின் என்னும் நிறமிப் பொருள் உள்ளது. இதன் எண்ணிக்கை, பரவல், மெலனின் குருணைகளின் வகைகளின் அடிப்படையில் முடி இழைகளின் வண்ணம் வேறுபடுகிறது. மயிர்க்குமிழ்களின் வடிவம் புறணியின் வடிவத்தை வரையறுக்கிறது. நீளமான அல்லது சுருண்ட முடியைப் பொருத்து மயிரிழைகளின் வடிவம் மாறுபடுகிறது. நீளமான முடியை உடையவர்களின் மயிரிழைகள் வட்டவடிவமாக உள்ளது. நீள் வட்டம் அல்லது பிற வடிவங்களில் மயிரிழைகளைக் கொண்டவர்களின் முடிக்கற்றைகள் அலைஅலையாகவோ, சுருண்டதாகவோக் காணப்படுகிறது. புறத்தோல் வெளிப்புறத்தை மூடிக்கொண்டுள்ளது.
புறத்தோலின் சிக்கலான வடிவமைப்பு கொழுமிய ஒற்றை மூலக்கூறுகளாலானதால் முடி வீங்கும்போது நழுவும் தன்மையை ஏற்படுத்துகிறது. மேலும், இதனால் முடிக்கு நீரை விலக்கும் தன்மை உருவாகிறது. இரண்டு மில்லியன் நுண்குழலியச் சுரப்பிகளும், வியர்வைச் சுரப்பிகளும் நீர்மத் திரவங்களை சுரப்பதனால் ஆவியாதல் முறையில் உடல் குளிர்ச்சியாகிறது. மயிரிழைத் தொடங்கும் பகுதியில் உள்ள சுரப்பிகள் சுரக்கும் கொழுப்புப் பொருள்கள் முடிக்கு உயவூட்டுகின்றன.  
மயிர்க்கால்களிலிருந்து முடி வளரத் தொடங்குகிறது. முடியின் ஒரே உயிர்ப்பானப் பகுதி நுண்குமிழ்களில் காணப்படுகிறது. கண்ணுக்குத் தெரியும் முடி மயிர்த்தண்டாகும். மயிர்த்தண்டுகள் எவ்விதமான உயிர்வேதியியத் தொழிற்பாடுகளும் இல்லாத இறந்த ஒன்றாகக் கருதப்படுகின்றன. முடியின் அடிப்பகுதியிலுள்ள மயிர்க்கால்களில் (நுண்குமிழ்கள்) மயிர்த்தண்டுகளை உருவாக்கும் செல்கள் உள்ளன. மயிர்க்கால்களில், முடிக்கு உயவூட்டும் எண்ணெயைத் தயாரித்து வெளியிடும் எண்ணெய்ச் சுரப்பிகள் (sebaceous glands), முடியைச் செங்குத்தாக நிற்கச் செய்யும் சிலிர்த்தசைகள் (arrector pili) ஆகியனவும் உள்ளன. மனிதர்களில் சிலிர்த்தசைகளினால் உடலிலுள்ள முடிகள் மயிர்சிலிர்ப்பு
(goose bumps) அடைகின்றன.
# முடி

## மயிர்க்கால்கள்

மயிர்க்கால்கள் மயிர்த்தண்டைக் காட்டிலும் மிருதுவான, வெண்மையான நுண்குமிழில் முடிவடைகின்றன. மயிர்க்கால்கள், மீந்தோல் நுண்குமிழ் கூம்பலாக மயிர்ப்பைகளில் உள்ளன. நாரிழை இணைப்புத் திசு, கண்ணாடி போன்ற சவ்வு, வெளிப்புற மயிர்க்கால் உறைகள், புறச்சவ்வுப் படலமும், சிறுமணியுருவப் படலமும் சேர்ந்த உட்புற மயிர்க்கால் உறைகள், அகணி, புறணி, புறத்தோல் பகுதிகள் ஆகியவை முடி படலங்களின் நுண்குமிழ்களில் உள்ளன.
# முடி

## இயற்கை வண்ணம்

முடியின் எல்லா வண்ணங்களும் இரண்டு வகையான முடி நிறமிப் பொருள்களைப் பொருத்தே அமைகிறது. இந்த இருவிதமான மெலனின் நிறமிகளும் மயிர்க்கால்களில் உருவாக்கப்பட்டு மயிரிழைகளில் காணப்படும் குருணைகளில் உள்ளன. பழுப்பு நிற, கருப்பு முடிகளில் யூமெலனின் என்னும் நிறமி முதன்மையாக உள்ளது. சிவப்பு முடிகளில் பியோமெலனின் என்னும் நிறமி முதன்மையாக உள்ளது. வெண்பொன்னிற மயிர் நிறமிப் பொருள்கள் இல்லாததால் உருவாகிறது. சாம்பல் நிற மயிர் மெலனின் தயாரிப்பு குறைவதாலோ அல்லது முற்றிலும் நின்றுவிடுவதாலோ உண்டாகிறது.
# முடி

## மனித முடி வளர்தல்

சீதச்சவ்வுகள், உள்ளங்கைகள், உள்ளங்கால்கள், உதடுகள் போன்ற உரோமமில்லாத தோல் பகுதிகளைத் தவிர்த்து உடலின் வெளிப்பகுதியில் மற்ற எல்லா இடங்களிலும் முடி வளர்கிறது. முடி மூன்று ஒருங்கிணைந்த, தனிப்பட்ட, திட்டவட்டமான வளர்நிலைகளைக் கொண்டுள்ளது: மயிர் உருவாக்கம் (anagen), மயிர் சிதைதல் (catagen), சுருண்டு வளர்ச்சியற்ற மயிர் (telogen). இம்மூன்று நிலைகளும் ஒரே நேரத்தில் நடக்கின்றன - ஒரு மயிரிழை உருவாக்க நிலையிலும், இரண்டாவது மயிரிழை வளர்ச்சியற்ற நிலையிலும் இருக்கலாம். இம்மூன்று நிலைகளும் திட்டவட்டமான பண்புகளைக் கொண்டுள்ளதால் முடியின்
நீளத்தை இவைத் தீர்மானிக்கின்றன. உடல் மயிர்கள் இளமயிர், ஆணகப்பிறப்புக்குரிய முடி எனத் தனிப்பட்ட கல (செல்) அமைப்புடன் பல வகைப்பட்டவையாக உள்ளன. இத்தகு பலவகைப்பட்ட அமைப்புக் கட்டுமானங்கள் முடிக்கு தனிப்பட்ட சிறப்பியல்புகளை அளித்து வெதுவெதுப்பு, பாதுகாப்பு போன்ற குறிப்பிட்ட செயற்பாடுகளைச் செய்ய உதவுகிறது.
# வார்ப்புரு:முதல் கட்டுரையும் தொகுப்பும்

**தமிழ் விக்கிப்பீடியாவில் கட்டுரைகள் எழுதுவதற்கு நன்றி**  
<div>
**வணக்கம்**, ****!  
தமிழ் விக்கிப்பீடியாவில் கட்டுரைகள் எழுதத் தொடங்கியிருப்பதற்கு என் நன்றியையும் மகிழ்ச்சியையும் தெரிவித்துக் கொள்கிறேன்.  
இதன் மூலம் மாணவர்கள், ஆசிரியர்கள், பொறியாளர்கள், மருத்துவர்கள் என்று பலரும் உள்ள தமிழ் விக்கிப்பீடியர் சமூகத்தில் ஒருவராக இணைந்துள்ளீர்கள். நீங்கள் தொடர்ந்து தமிழ் விக்கிப்பீடியாவில் பங்களிப்பதன் மூலம் தமிழ் விக்கிப்பீடியாவைப் பயன்படுத்தும் பள்ளிச் சிறுவர்கள் உள்ளிட்ட பலருக்கும் உதவியாக இருப்பீர்கள்.  
மக்கள் தொகை அடிப்படையில் தமிழ் உலகளவில் 18வது இடத்தில் இருந்தாலும், விக்கிப்பீடியா கட்டுரைகள் எண்ணிக்கையில் உலகளவில் 61ஆவது இடத்திலேயே உள்ளது. இந்த நிலையை மாற்ற, தமிழில் பல அறிவுச் செல்வங்களைக் கொண்டு வந்து சேர்க்க உங்கள் கட்டுரைகள் உதவும்.  
பின்வரும் வழிகளின் மூலமாக உங்கள் பங்களிப்புகளைத் தொடரலாம்:  
- நீங்கள் உருவாக்கிய கட்டுரையை விரிவாக எழுதலாம். மேலும் பல கட்டுரைகளைத் தொடங்கலாம்.
- ஏற்கனவே உள்ள கட்டுரைகளில் பிழை திருத்தலாம். அவற்றை விரிவாக்கலாம்.
- விக்கிமீடியா காமன்சு தளத்தில் கட்டுரைகளுக்குப் பொருத்தமான படிமங்களைப் பதிவேற்றலாம்  
ஏதேனும் ஐயம் என்றால் என் பேச்சுப் பக்கத்தில் கேளுங்கள். அல்லது, tamil.wikipedia @ gmail.com என்ற முகவரிக்கு மின்மடல் அனுப்புங்கள். உங்களுக்கு உடனே உதவக் காத்திருக்கிறோம். நன்றி.
</div>
<noinclude>  
</noinclude>
# வார்ப்புரு:100

<div>
**வணக்கம்**, ****!  
நீங்கள் கடந்த மாதம் 100 தொகுப்புகளுக்கு மேல் பங்களித்துள்ளதற்கு என் மகிழ்ச்சியையும் நன்றியையும் தெரிவித்துக் கொள்கிறேன். தொடர்ந்து இவ்வாறு பங்களித்து தமிழ் விக்கிப்பீடியாவின் முனைப்பான பங்களிப்பாளர் எண்ணிக்கையைக் கூட்ட உதவுமாறு விக்கித்திட்டம் 100 சார்பாக கேட்டுக் கொள்கிறேன். அடுத்து 250 தொகுப்புகளைத் தாண்டும் போது மீண்டும் உங்கள் பேச்சுப் பக்கத்துக்கு வருவேன் :)  
குறிப்பு: வெறும் தொகுப்பு / கட்டுரை எண்ணிக்கையைக் கருத்திற் கொண்டு நாம் தமிழ் விக்கிப்பீடியாவின் தரத்தை நோக்குவதில்லை. ஆயினும், முனைப்பான பங்களிப்பாளர்களை இனங்காண உள்ள முக்கிய வழிகளில் தொகுப்பு எண்ணிக்கையும் ஒன்று. எனவே, வழமை போலவே எண்ணிக்கையைக் கருத்தில் கொள்ளாமல் பயன் கருதி மட்டும் பங்களிக்குமாறு கேட்டுக் கொள்கிறேன். நன்றி.</div><noinclude>
</noinclude>
# வார்ப்புரு:250

<div>
**வணக்கம்**, ****!  
நீங்கள் கடந்த மாதம் 250 தொகுப்புகளுக்கு மேல் பங்களித்திருப்பதற்கு என் மகிழ்ச்சியையும் நன்றியையும் தெரிவித்துக் கொள்கிறேன். இது பலருக்கும் உந்துதல் அளிப்பதாகவும் உதவியாகவும் இருக்கும். தொடர்ந்து இவ்வாறு பங்களித்து தமிழ் விக்கிப்பீடியாவின் முனைப்பான பங்களிப்பாளர் எண்ணிக்கையைக் கூட்ட உதவுமாறு விக்கித்திட்டம் 100 சார்பாக கேட்டுக் கொள்கிறேன். அடுத்து 1000 தொகுப்புகளைத் தாண்டும் போது மீண்டும் உங்கள் பேச்சுப் பக்கத்துக்கு வருவேன் :)  
குறிப்பு: வெறும் தொகுப்பு / கட்டுரை எண்ணிக்கையைக் கருத்திற் கொண்டு நாம் தமிழ் விக்கிப்பீடியாவின் தரத்தை நோக்குவதில்லை. ஆயினும், முனைப்பான பங்களிப்பாளர்களை இனங்காண உள்ள முக்கிய வழிகளில் தொகுப்பு எண்ணிக்கையும் ஒன்று. எனவே, வழமை போலவே எண்ணிக்கையைக் கருத்தில் கொள்ளாமல் பயன் கருதி மட்டும் பங்களிக்குமாறு கேட்டுக் கொள்கிறேன். நன்றி.
</div>
<noinclude>  
</noinclude>
# ரெயில்டெல்

**இந்திய ரெயில்டெல் நிறுவனம் ** (*Railtel Corporation of India*) ஓர் அரசுத்துறை நிறுவனமாகும். இந்திய இரயில்வே அமைச்சகத்தின் கீழ் இயங்கும் இந்த நிறுவனம் அகலப்பட்டை இணைய அணுக்கச் சேவைகள் மற்றும் மெய்நிகர் தனிப்பிணையம் வழங்கு சேவைகளுக்காகவும் 2000ஆம் ஆண்டு செப்டம்பர் மாதம் உருவாக்கப்பட்டது.  
இதன் குறிக்கோள்களாக இந்திய இரயில்வேயின் தொடர்வண்டி இயக்கக்கட்டுப்பாடு மற்றும் பாதுகாப்பு அமைப்புகளை நவீனமயமாக்கலும் அந்த அமைப்புகளில் நிலவும் உபரி கொள்ளளவைக் கொண்டு நாடு தழுவிய அகலப்பட்டை, தொலைதொடர்பு மற்றும் பல்லூடக பிணையங்களை உருவாக்குதலுமாக வரையறுக்கப்பட்டது.  
இரயில்டெல்லின் 43000 கி.மீ. தொலைவுள்ள ஒளியிழை கம்பிவடங்களைக் கொண்டப் பிணையம் 5,000 தொடர்வண்டி நிலையங்களின் ஊடாகச் செல்வதால் நாட்டின் அனைத்து வணிக மாவட்டங்களுக்கும், நகரங்களுக்கும் ஊர்களுக்கும் மாநகரங்களுக்கும் இச்சேவைகளை வழங்க இயல்கிறது.  
இந்திய அரசின் பொதுத்துறை நிறுவனங்களில் ஒன்றான இந்நிறுவனம், சிறு நவரத்தின மதிப்பைப் பெற்றதாகும்.
# ரெயில்டெல்

## அளிக்கும் சேவைகள்

- இணைய அணுக்கம்
- மேலாண் குத்தகை சேவை
- மெய்நிகர் தனிப்பிணையம்
# ரெயில்டெல்

## இதனையும் காண்க

- பொதுத்துறை நிறுவனம்
- பொதுத்துறை நவரத்தின நிறுவனங்கள்
- இந்திய அரசின் பொதுத்துறை நிறுவனங்களின் பட்டியல்